laion/Wikipedia-Exotic huggingface dataset:
জাক রগ

জাক রগ, কাউন্ট রগ (ইংরেজি: Jacques Rogge); (ওলন্দাজ উচ্চারণ: [ˈrɔɣə] (শুনুন)); (জন্ম: ২ মে, ১৯৪২) বেলজিয়ামের ক্রীড়া অধিকর্তা হিসেবে পরিচিত ব্যক্তিত্ব। তিনি আন্তর্জাতিক অলিম্পিক কমিটির ৮ম সভাপতি হিসেবে দায়িত্ব পালন করেছেন। গেন্টে জন্মগ্রহণকারী রগ পেশাদার অর্থোপেডিক সার্জন হিসেবে পরিচিত। তিনি গেন্ট বিশ্ববিদ্যালয়ে পড়াশোনা করেন। ১৯৬৮, ১৯৭২ এবং ১৯৭৬ সালের গ্রীষ্মকালীন অলিম্পিকসে ইয়াচিং ইভেন্টে প্রতিদ্বন্দ্বিতা করেছিলেন তিনি। এছাড়াও, বেলজিয়াম জাতীয় রাগবি ইউনিয়ন দলের পক্ষ হয়ে রাগবি খেলায় অংশগ্রহণ করেন। ১৯৮৯ থেকে ১৯৯২ সাল পর্যন্ত বেলজিয়াম অলিম্পিক কমিটি এবং ১৯৮৯ থেকে ২০০১ সাল পর্যন্ত ইউরোপিয়ান অলিম্পিক কমিটির সভাপতির দায়িত্ব নিষ্ঠার সাথে পালন করেন। ১৯৯১ সালে আন্তর্জাতিক অলিম্পিক কমিটি বা আইওসি'র সদস্য নির্বাচিত হন। পরবর্তীতে ১৯৯৮ সালে আইওসি'র নির্বাহী পরিষদে যোগদান করেন। অবসর সময়ে তিনি আধুনিক শিল্পকলা চর্চা করেন। এছাড়াও, ইতিহাস এবং বিজ্ঞানবিষয়ক সাহিত্য চর্চায়ও নিজেকে সম্পৃক্ত রাখেন। এ্যানি নামীয় এক রমণীকে বিয়ে করেন তিনি। তাদের সংসারে দু'টি সন্তান রয়েছে। বেলজিয়াম অলিম্পিক কমিটিতে তার সন্তান ফিলিপ বর্তমানে প্রতিনিধি দলের নেতা। ১৬ জুলাই, ২০০১ সালে মস্কোয় অনুষ্ঠিত আইওসি'র ১১২তম সভায় পরবর্তী সভাপতি হিসেবে নির্বাচিত হন। তিনি ১৯৮০ সাল থেকে দায়িত্বরত মার্কুয়েজ দ্য সামারাঞ্চের স্থলাভিষিক্ত হন। তার নেতৃত্বের ফলস্বরূপ অলিম্পিক গেমসের আয়োজনকারী স্বাগতিক দেশ হিসেবে উন্নয়নশীল বিশ্বের ডাক প্রক্রিয়ায় অংশগ্রহণের সম্ভাবনা আরো বৃদ্ধি পায়। রগ বিশ্বাস করেন যে, এর ফলে সরকারের সম্পৃক্ততা কমে যাবে ও ভবিষ্যতে সমস্যার সৃষ্টি করবে না। নতুন আইওসি নীতি বাস্তবায়নের ফলে স্বাগতিক দেশের অলিম্পিক ক্রীড়া আয়োজনের আকার, জটিলতা ও ব্যয়ভার বহন নিয়ে দুঃশ্চিন্তা কিংবা বাধ্যবাধকতা অনেকাংশেই কমে যাবে। সল্ট লেক সিটিতে অনুষ্ঠিত ২০০২ সালের শীতকালীন অলিম্পিকে প্রথম আইওসি সভাপতি হিসেবে অলিম্পিক ভিলেজে অবস্থান করেন তিনি এবং সেখানে অ্যাথলেটদের সাথে নৈকট্যপূর্ণ সম্পর্ক বজায় রাখেন। আইওসি'র ১২৫তম সভায় জাক রগের আইওসি’র সভাপতি পদের পরিসমাপ্তি ঘটে। ১০ সেপ্টেম্বর, ২০১৩ তারিখে বুয়েন্স আয়ার্সে অনুষ্ঠিত এ সভায় নতুন আইওসি সভাপতি হিসেবে জার্মান থমাস বাখ নির্বাচিত হয়ে তার স্থলাভিষিক্ত হন। এরফলে তিনি আইওসি’র সম্মানীয় সভাপতি মনোনীত হন। জাক রগ ১৯৯২ সালে রাইডার উপাধিতে ভূষিত হন। এছাড়াও, ২০০২ সালে বেলজিয়ামের রাজা দ্বিতীয় আলবার্ট কর্তৃক কাউন্ট উপাধি লাভ করেন। "2007 impressions," Het Laatste Nieuws, 31 December 2007 IOC Re-elects President Jacques Rogge[স্থায়ীভাবে অকার্যকর সংযোগ] "OLYMPICS; Rogge Given Authority To Cancel the Olympics". The New York Times. 21 September 2001. Retrieved 28 July 2009. "Zaccardi, Nick. "Thomas Bach elected as ninth IOC president". NBC OlympicTalk. Retrieved 10 September 2013."। ১১ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৩ নভেম্বর ২০১৩।  "Coates Becomes Vice President, DeFrantz Joins Executive Board and Rogge Is Honorary President"। ১৪ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৩ নভেম্বর ২০১৩।  "www.coaf.us"। ১০ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ১৮ জুলাই ২০১২।  উইকিমিডিয়া কমন্সে জাক রগ সংক্রান্ত মিডিয়া রয়েছে।
নিওফেলিস

নিওফেলিস দু'টি প্রজাতি নিয়ে গঠিত প্রাণীজগতের একটি গণ। প্রজাতি দু'টি হচ্ছে লামচিতা (Neofelis nebulosa) এবং সুন্দা মেঘলা চিতা (Neofelis diardi)। দক্ষিণ এশিয়া, পূর্ব এশিয়া ও দক্ষিণ-পূর্ব এশিয়া জুড়ে নিওফেলিস গণের প্রজাতি দু'টির বিচরণ। গ্রিক Neo অর্থ “নতুন” এবং ল্যাটিন Felis অর্থ “বিড়াল”। অর্থাৎ, Neofelis অর্থ "নতুন বিড়াল"। অন্যান্য বিড়াল গোত্রের বড় প্রাণীদের সাথে এদের করোটির গঠনে তারতম্য থাকায় এদের আলাদা গণের অন্তর্ভুক্ত করা হয়েছে। ভারত, বাংলাদেশ, নেপাল, ভুটান, মায়ানমার, থাইল্যান্ড, মালয়েশিয়া, লাওস, ভিয়েতনাম, কম্বোডিয়া, ইন্দোনেশিয়া ও চীন এই প্রজাতিটির মূল আবাসস্থল। এদের গায়ের লোম কালচে বলয়াকার, ডিম্বাকার কিংবা ছোপযুক্ত দাগসহ ধুসরাভ কিংবা হলদে। দেহের সামনের প্রান্তের তুলনায় পিছনের প্রান্ত ছোট কাঁধের দাগ কালচে। কপাল, পা ছোট ও লেজের গোড়ায় ফিতার মতো দাগ থাকে। লেজ দীর্ঘ, পা বলিষ্ঠ এবং থাবা প্রশস্ত ও শক্ত। করোটি লম্বা, নিচু ও সরু। উপরের চোয়ালের ছেদন দাঁত অনেকটা স্যাবার টুথ বা প্রাগৈতিহাসিক বিড়ালদের মত; অন্যান্য বর্তমান বিড়ালের তুলনায় বড়, আকারে দাঁতের কোটরের ভিত্তির বেড়ের তিনগুন লম্বা। কিন্তু স্যাবার টুথদের মত অতটা বিকশিত বা উদ্ধত নয়। তাদের সমানও নয়। প্রথম অগ্রপেষণ দাঁত অনেকখানি খাটো কিংবা হ্রাসকৃত, ছেদন দাঁত ও গালের দাঁতের মাঝে অনেক ফাঁক রয়েছে। জিয়া উদ্দীন আহমেদ (সম্পা), বাংলাদেশ উদ্ভিদ ও প্রাণী জ্ঞানকোষ: স্তন্যপায়ী প্রাণী, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০১১), পৃ. ১২২। Pocock, R. I. The fauna of British India, including Ceylon and Burma. Mammalia. – Volume 1. (London: Taylor and Francis, 1939), p. 247.
ই তু মামা তামবিয়েন

ই তু মামা তামবিয়েন (স্পেনীয়: Y Tu Mamá También এবং আপনার মাও) মেক্সিকীয় পরিচালক আলফোনসো কুয়ারোন পরিচালিত ২০০১ সালে মুক্তিপ্রাপ্ত একটি মেক্সিকীয় চলচ্চিত্র। চলচ্চিত্রটির গল্প আলফোনসো কুয়ারোন ও তার ভাই কার্লোস কুয়ারোন কর্তৃক রচিত। ই তু মামা তামবিয়েন স্পেনীয় ভাষার চলচ্চিত্র। পুরো চলচ্চিত্রটি আবর্তিত হয়েছে মেক্সিকোর দু'জন কিশোরকে কেন্দ্র করে, যারা খুব শীঘ্রই যৌবনে পদার্পণ করতে যাচ্ছে: হুলিও (গায়েল গার্সিয়া বের্নাল) এক মধ্যবিত্ত পরিবারের সন্তান; আর তেনোচ (দিয়েগো লুনা) যার বাবা একজন উচ্চপর্যায়ের রাজনৈতিক কর্মকর্তা। ঘটনার শুরুতেই ছেলেদের প্রত্যেকের বান্ধবী ইতালিতে ছুটি কাটাতে চলে যায়। মেয়েদের আশেপাশে না পেয়ে তারা দু'জন খুব তাড়াতাড়িই বিরক্ত হয়ে পড়ে। এমন সময় এক বিয়ের অনুষ্ঠানে লুইসা (মারিবেল বেরদু) নামের এক স্পেন-ফেরত রমণীর সাথে তাদের আলাপ হয়। লুইসা তেনোচের আত্মীয় হানোর স্ত্রী। ছেলেরা লুইসার মন জয় করার আপ্রাণ প্রচেষ্টা চালায়। তাকে তাদের সঙ্গে লা বোকা দেল সিয়েলো (স্বর্গদ্বার) নামের এক চমৎকার সৈকতে যাবার প্রস্তাব দেয়। লুইসা সে প্রস্তাব প্রত্যাখ্যান করে। কিন্তু খুব তাড়াতাড়িই তার মত পরিবর্তিত হয় যখন হানো তার কাছে স্বীকার করে যে আরেক নারীর সাথে তার সম্পর্ক রয়েছে। লুইসা তাদের প্রস্তাব মেনে নেওয়ায় হুলিও আর তেনোচ একটু বিপদেই পড়ে যায়। কারণ স্বর্গদ্বার নামের সৈকতের ব্যাপারটি পুরোপুরি তাদের কল্পনাপ্রসূত। তবে শেষ পর্যন্ত তারা তিনজন সেই সৈকতের খোঁজে বেরিয়ে পড়ে। গ্রামীণ মেক্সিকোর দরিদ্র পরিবেশের মধ্যে দিয়ে যেতে যেতে তারা এক জন আরেকজনের সাথে তাদের প্রেম-ভালবাসা আর যৌন অভিজ্ঞতার বিস্তারিত বিবরণ দিতে থাকে। ছেলেরা মন উজাড় করে তাদের অভিজ্ঞতার কথা বলে দেয়। হানোর ব্যাপারে বলতে গিয়ে লুইসা বেশ সংযত থাকে; কিন্তু তার বাঁধ ভেঙে যায় যখন সে তার প্রথম প্রেমের কথা বলা শুরু করে। লুইসা যখন কিশোরী ছিল, তখন তার প্রথম প্রেমিক এক ভয়াবহ মোটরসাইকেল দুর্ঘটনায় মারা যায়। রাতে তারা এক মোটেলে থামে। সেখানে লুইসা হানোকে ফোন করে তার সাথে সম্পর্ক চুকিয়ে ফেলে। তেনোচ লুইসার কাছে শ্যাম্পু চাইতে গিয়ে দেখে সে কাঁদছে। এই অদ্ভুত সময়ে আবেগতাড়িত হয়ে তারা পরস্পর মিলিত হয়। হুলিও খোলা দরজা দিয়ে পুরো বিষয়টি দেখে ফেলে। সে তেনোচকে শাসিয়ে দেয় যাতে সে আর লুইসার কাছাকাছি না হয়; কারণ লুইসা হুলিওর বান্ধবী। ঠিক পরদিনই লুইসা হুলিওর সাথে মিলিত হওয়ার চেষ্টা করলে তেনোচও হুলিওকে একইভাবে শাসিয়ে দেয়। তাদের দু'জনের দ্বন্দ্ব্বের অবসান ঘটে যখন লুইসা তাদের ছেড়ে চলে যাবার হুমকি দেয়। তবে তাদের বন্ধুত্বে ফাটল ধরে। ভাগ্যক্রমে তারা একটা নির্জন সৈকত পেয়ে যায়। সেখানে তার সৈকতের বিশালতা উপভোগ করতে করতে তাদের সব পুরোন গ্লানি আর ক্লেশ ভুলে যায়। সন্ধ্যায় তারা একসাথে বসে পানাহার করতে করতে একটু বেশামাল হয়ে পড়ে। মদ্যমাতাল হুলিও একসময় স্বীকার করে যে তেনোচের মায়ের সাথে তার সম্পর্ক ছিল। সেই রাতটা ভালভাবে গেলেও ঠিক পরদিনই তাদের মধ্যের সব সম্পর্ক টুটে যায়। দিনের আলোয় হুলিও আর তেনোচ পরস্পরের প্রতি তীব্র বিদ্বেষ অনুভব করে। তারা নীরবে বাড়ি ফিরে যায়। তারা মুখ দেখাদেখি বন্ধ করে দেয়। লুইসা আশেপাশের গুহাগুলো ভালভাবে দেখার জন্য রয়ে যায়। বহু বছর পরে হুলিও আর তেনোচের আবার দেখা হয়। তেনোচ হুলিওকে জানায় যে তাদের সেই "ভ্রমণের" একমাস পর লুইসা মারা যায়। লুইসা জানত যে তার ক্যান্সার হয়েছে, সে বেশি দিন বাঁচবে না। জীবনকে উপভোগ করার জন্য তার কিছু একটা দরকার ছিল। হুলিও আর তেনোচ তাকে সেই "কিছু একটা" এনে দিয়েছিল। হুলিওর সাথে তেনোচের আর কখনো দেখা হয় নি। Y Tu Mamá También (2001), Rotten Tomatoes. Y Tu Mamá También, Intenet Movie Database.
মতিউর রহমান (বীর প্রতীক)

মো. মতিউর রহমান (জন্ম: অজানা, মৃত্যু: ১৯৯৪ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। মো. মতিউর রহমানের জন্ম নারায়ণগঞ্জ জেলার রূপগঞ্জ উপজেলার মুড়াপাড়া গ্রামে। তার বাবার নাম তোরাব আলী এবং মায়ের নাম আফিয়া খাতুন। তার স্ত্রীর নাম মিনা রহমান। তাদের চার মেয়ে, এক ছেলে। মো. মতিউর রহমান চাকরি করতেন পাকিস্তান সেনাবাহিনীর ২৫ বালুচ রেজিমেন্টে। এর অবস্থান ছিল যশোর সেনানিবাসে। ১৯৭১ সালের মার্চে ছুটিতে ছিলেন। মুক্তিযুদ্ধ শুরু হলে ৩০ মার্চ ময়মনসিংহে সমবেত দ্বিতীয় ইস্ট বেঙ্গল রেজিমেন্টের সঙ্গে যোগ দিয়ে যুদ্ধে ঝাঁপিয়ে পড়েন। প্রতিরোধযুদ্ধ শেষে ভারতে যান। কাঁচপুর সেতু পেরিয়ে বামে নরসিংদী গামী সড়ক যার মাঝামাঝি পাঁচদোনা। মুক্তিযুদ্ধের শুরুর দিকে পাঁচদোনায় পাকিস্তান সেনাবাহিনী ও মুক্তিযোদ্ধাদের মধ্যে বড় যুদ্ধ হয়। সে যুদ্ধে মুক্তিযোদ্ধাদের পক্ষে নেতৃত্ব দেন মো. মতিউর রহমান। মুক্তিযোদ্ধারা ছিলেন ইস্ট বেঙ্গল রেজিমেন্ট ও ইপিআর বাহিনীর সদস্য। পাঁচদোনায় সড়কের দুই ধারে ছিল ঝোপঝাড় এবং এর মধ্যে মুক্তিযোদ্ধারা আত্মগোপন করেছিলেন। তাদের সঙ্গে ছিলেন স্থানীয় দুঃসাহসী কয়েকজন গ্রামবাসী। অন্যদের সঙ্গে মো. মতিউর রহমানও ঝোপঝাড়ের আড়াল থেকে সড়কে নজর রেখেছিলেন। একসময় তিনি দেখতে পান, সড়কে পাকিস্তান সেনাবাহিনীর সেনাবাহী লরি। পেছনে ছিলো আরও কয়েকটি সেনাবাহী গাড়ি। এর আগে গত কয়েক দিন পাকিস্তানি সেনারা ঢাকা ও আশপাশ এলাকায় তেমন কোনো প্রতিরোধের সম্মুখীন হয়নি। তাই জনশূন্য পথে তারা বেশ নিশ্চিন্ত মনেই আসছিল। সামনের লরিগুলো অস্ত্রের আওতায় আসামাত্র মো. মতিউর রহমান সংকেত দেন অন্যদের। সঙ্গে সঙ্গে মুক্তিযোদ্ধাদের মর্টার দলের ছোড়া তিনটি মর্টারের গোলার একটা গোলা পড়ে লরির ওপর। একই সময় গর্জে ওঠে অন্য মুক্তিযোদ্ধাদের কাছে থাকা মেশিনগান ও অন্যান্য অস্ত্র। তখন পাকিস্তানি সেনাদের মধ্যে হুড়োহুড়ি পড়ে যায় এবং প্রথম ধাক্কাতেই হতাহত হয় বেশ কয়েকজন পাকিস্তানি সেনা। কিছুক্ষণ পর পাল্টা আক্রমণ শুরু করে পাকিস্তানি সেনাবাহিনী। মো. মতিউর রহমান সহযোদ্ধাদের নিয়ে সাহসিকতার সঙ্গে শত্রু পাকিস্তানি সেনাদের ওপর আক্রমণ অব্যাহত রাখেন এবং সে সময়ে তার সাহসিকতা দেখে সহযোদ্ধারা আরও উজ্জীবিত হয়ে যুদ্ধ করেন। যুদ্ধ চলে কয়েক ঘণ্টা পর্যন্ত। মুক্তিযোদ্ধাদের আক্রমণে পাকিস্তান সেনাবাহিনীর বেশ ক্ষয়ক্ষতি হয়। হতাহত হয় শতাধিক সেনা এবং তিনটি লরি অচল হয়ে যায়। অবস্থা বেগতিক দেখে হতাহত সেনাদের সচল লরি ও গাড়িতে নিয়ে তারা সন্ধ্যার আগেই পশ্চাদপসরণ চলে যায়। পরদিন সেখানে আবারও যুদ্ধ হয়। বীর প্রতীক দৈনিক প্রথম আলো, "তোমাদের এ ঋণ শোধ হবে না"| তারিখ: ০৪-০৭-২০১২[স্থায়ীভাবে অকার্যকর সংযোগ] বাংলাদেশের স্বাধীনতা যুদ্ধ (দলিলপত্র: নবম খন্ড)। তথ্য মন্ত্রণালয়, গণপ্রজাতন্ত্রী বাংলাদেশ সরকার। ১৯৮৪। পৃষ্ঠা ২৯১।  এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
হাওয়ার্ড কার্টার

হাওয়ার্ড কার্টার (ইংরেজি ভাষায়: Howard Carter) (জন্ম: ৯ই মে, ১৮৭৪ - মৃত্যু: ২রা মার্চ, ১৯৩৯) ছিলেন একজন ইংরেজ প্রত্নতত্ত্ববিদ এবং মিশরতত্ত্ববিদ। তিনি খ্রিস্টপূর্ব ১৪শ বছর আগের ফারাও তুতানখামেনের সমাধির আবিষ্কারক হিসেবে সুপরিচিত। কার্টার ৯ই মে, ১৮৭৪ সালে লন্ডনের কেনসিংটন এলাকায় একটি মধ্যবিত্ত পরিবারে জন্মগ্রহণ করেন। তার পিতার নাম স্যামুয়েল জন কার্টার, একজন চিত্রশিল্পী এবং মাতার নাম মার্থা জয়েস (স্যান্ডস) কার্টার। তার পিতা একজন প্রতিভাবান চিত্রশিল্পী ছিলেন, যিনি ইলাস্ট্রেটেড লন্ডন নিউজসে কাজ করতেন। তার পিতা তাকে প্রশিক্ষণ দেন এবং তার শিল্পীসুলভ প্রতিভা বিকাশ ঘটান। তিনি তার শৈশব অনেকটা সময় সোয়াফহামের নরফোক বাজার শহরে (সম্ভবত স্বাস্থ্য সমস্যার কারণে) অতিবাহিত করেন। তিনি তার পিতার মাধ্যমে পাশ্ববর্তী শহরে বসবাসকারী ইংল্যান্ডের মিশরীয় পুরাতত্ত্বের বড় সংগ্রাহক ব্যারন "উইলিয়াম অ্যামহোর্স্ট টিসেন-অ্যামহার্স্ট" সাথে পরিচয় হন। সেখান থেকে তার মিশরীয় সভ্যতার প্রতি ভালবাসা শুরু হয়। ব্যারন তরুণ কার্টারকে মিশরতত্ত্ববিদ পার্সি এডওয়ার্ড নিউবেরি সাথে পরিচয় করিয়ে দেন। ১৮৯১ সালে নিউবেরি ব্রিটিশ মিউজিয়ামের একটি অভিযানে মধ্য রাজত্বের বেনি হাসানের সমাধির খনন এবং নথিপত্রের করার সহায়তার জন্য তাকে নকশাকার হিসেবে সাথে করে মিশরে নিয়ে যায়। সেখানে কার্টারের কাজ ছিল সমাধি এবং অন্যান্য প্রত্নতাত্ত্বিক জিনিসের জল রং এর ছবি আঁকা। মিশরে এসে তিনি স্যার উইলিয়াম ম্যাথু ফ্লিন্ডার্স পেত্রির সাথে পরিচয় হন। যদিও ১৭ বছর বয়স কার্টার সমাধির চিত্রের কপির পদ্ধতি উন্নত করেন। ১৮৯২ সালে তিনি "ফ্লিন্ডার্স পেত্রি" এর অভিভাবকতা অধীনে এক সিজনের জন্য ফেরাও আখেনাতেনের প্রতিষ্ঠিত রাজধানী আমারনাতে কাজ করেন। ১৮৯৪ থেকে ১৮৯৯ সাল পর্যন্ত তিনি দেইর এল-বাহারিতে এদুয়ার নাভিল সাথে কাজ করেন, যেখানে তিনি হাতশেপসুতর মন্দিরের দেয়ালে রিলিফসমূহ নথিভুক্ত করেন। ১৮৯৯ সালে, কার্টার প্রথম সুপ্রীম কাউন্সিল অফ অ্যান্টিকোয়টিস (এসসিএ) প্রধান পরিদর্শক হিসেবে নিযুক্ত হন। ১৯০৪ সালে নিম্ন মিশরে পরিদর্শকমন্ডলীতে বদলি হওয়ার আগে তিনি থিবেসে (লাক্সর রূপে পরিচিত) কিছু সংখ্যা পরিদর্শিত কাজ করেন। ১৯০৫ সালে তিনি মিশরীয় সাইট রক্ষিবাহিনী এবং এক দল ফরাসি পর্যটকদের সাথে মারামারিতে (সাক্কারা অ্যাফেয়ার নামে পরিচিত) তিনি মিশরীয়দের পহ্ম নেন, পরে তিনি সুপ্রীম কাউন্সিল অফ অ্যান্টিকোয়টিস থেকে পদত্যাগ করেন। সোয়াফহাম জাদুঘর সংগৃহীত হয়েছে ২০শে মে ২০১২। James, T. G. H. Howard Carter, I.B. Tauris Publishers, Revised edition 2006, আইএসবিএন ৯৭৮-১-৮৪৫১১-২৫৮-৫, chapter "Saqqara Affair"[অকার্যকর সংযোগ] উইকিমিডিয়া কমন্সে হাওয়ার্ড কার্টার সংক্রান্ত মিডিয়া রয়েছে। ফাইন্ড এ গ্রেইভে হাওয়ার্ড কার্টার (ইংরেজি) Five Years' Explorations at Thebes গ্রন্থাগারে হাওয়ার্ড কার্টার সম্পর্কিত বা কর্তৃক কাজ (ওয়ার্ল্ডক্যাট ক্যাটালগ) (ইংরেজি)
সিমেন্স (একক)

সিমেন্স (ইংরেজি ভাষায়: Siemens) (এসআই এককের প্রতীক: S) হচ্ছে তড়িৎ পরিবাহিতার এবং এডমিট্যান্সের এস আই বা আন্তর্জাতিক একক. যার নামকরণ বিজ্ঞানী আর্নস্ট ওয়ার্নার ফন সিমেন্স এর নামানুসারে করা হয়েছে। এর চিহ্ন ইংরেজির বড় হাতের "S",অন্যপক্ষে ইংরেজির ছোট হাতের "s" হচ্ছে সেকেন্ডের একক। তড়িৎ প্রকৌশল এবং পদার্থবিজ্ঞানের ভাষায় তড়িৎ পরিবাহিতা হলো রোধের বিপরীত এবং এডমিট্যান্স হলো ইম্পিড্যান্সের বিপরীত। তাই এক সিমেন্স আসলে এক ও'মের বিপরীত রাশি। এই কারণে সিমেন্সকে অনেক সময় মো (mho) বলে ডাকা হয় যা আসলে ইংরেজিতে ও'ম শব্দটিকে বিপরীতক্রমে লিখে পাওয়া যায় (ohm -> mho)। ১৯৭১ সালে পরিমাপ ও গণনার সাধারণ সভায় (General Conference on Weights and Measures) সিমেন্সকে আন্তর্জাতিক এককের অন্তর্ভুক্ত করা হয়। কোন তড়িৎ পরিবাহকের বা অর্ধপরিবাহীর রোধ R হলে এর তড়িৎ পরিবাহিতা G কে গাণিতিক ভাবে লেখা যায় - G = 1 R = I V {\displaystyle G={\frac {1}{R}}={\frac {I}{V}}} এখানে I = পরিবাহকের মধ্য দিয়ে প্রবাহিত তড়িৎ প্রবাহ। V = পরিবাহকের দুই প্রান্তের মধ্যকার বিভব পার্থক্য। তড়িৎ পরিবাহিতা G এর একক সিমেন্সকে সংজ্ঞায়িত করলে পাওয়া যায় - S = Ω − 1 = A V {\displaystyle {\mbox{S}}=\Omega ^{-1}={\dfrac {\mbox{A}}{\mbox{V}}}} এখানে Ω = ও'ম A = অ্যাম্পিয়ার V = ভোল্ট এখান থেকে বলা যায় ১ সিমেন্স তড়িৎ পরিবাহিতা সম্পন্ন কোন তড়িৎ পরিবাহকের দুই প্রান্তের বিভব পার্থক্য প্রতি ভোল্ট বৃদ্ধির জন্য তার মধ্য দিয়ে প্রবাহিত তড়িৎ প্রবাহের মান ১ অ্যাম্পিয়ার করে বৃদ্ধি পাবে। তড়িৎ পরিবাহিতা তড়িৎ পরিবাহী ও'মের সূত্র রোধক "The International System of Units"। ১৬ জুলাই ২০১২ তারিখে মূল থেকে আর্কাইভ করা। সংগ্রহের তারিখ ২৩ জুলাই ২০১২।  Brochure "The International System of Units" issued by the BIPM Different units named after Siemens ওয়েব্যাক মেশিনে আর্কাইভকৃত ২৮ এপ্রিল ২০২১ তারিখে
সূর্যঘড়ি

সূর্যঘড়ি (ইংরেজি ভাষায়: Sundial) এমন একটি কৌশল যা সূর্যের অবস্থান নির্ণয়ের মাধ্যমে সময় নির্ধারণ করে। সাধারণ নকশার সূর্যঘড়ি যেমন অনুভূমিক সূর্যঘড়িতে সময়-নির্ণায়ক শৈলী হিসেবে প্রায়ই ধারালো প্রান্তবিশিষ্ট একটি চিকন রড থাকে। সূর্যের আলোয় সূর্যঘড়ির পৃষ্ঠতলের ঘণ্টা-নির্দেশক রেখাগুলোতে সময়-নির্ণায়ক শৈলীর ছায়া পড়ে। সময় গড়ানোর সাথে সাথে সূর্য যখন আকাশ বরাবর পশ্চিম দিকে সরতে থাকে, সময় নির্দেশক শৈলীর ছায়া-প্রান্তটিও তার সাথে সাথে বিভিন্ন ঘণ্টারেখায় অবস্থান করতে থাকে। সঠিক সময় নিরূপণের জন্য, সূর্যঘড়িকে অবশ্যই পৃথিবীর আবর্তনের অক্ষের সাথে সামঞ্জস্যপূর্ণ হতে হবে। অধিকাংশ ডিজাইনেই, সময়-নির্ণায়ক শৈলীকে অবশ্যই স্বর্গীয় উত্তরমুখী (স্বর্গীয় উত্তর মেরু বলতে নক্ষত্রের হিসাবে উত্তর বোঝায়, স্বর্গীয় উত্তর আর চৌম্বকীয় উত্তর এক নয়) হতে হয়। তাই, সময়-নির্ণায়ক শৈলীর অনুভূমিক কোণ সূর্যঘড়ির ভৌগোলিক অক্ষাংশের সমান হওয়া আবশ্যক। সাধারণ সস্তা কিন্তু দৃষ্টিনন্দন সূর্যঘড়িতে ঘণ্টা-কোণগুলো পুরোপুরি সঠিক থাকে না, তাই এদের সাহায্যে একেবারে নিখুঁত সময় নির্ণয় করা সম্ভবপর হয় না। Moss, Tony। "How do sundials work"। British Sundial society। আগস্ট ২, ২০১৩ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০১৩। This ugly plastic ‘non-dial’ does nothing at all except display the ‘designer’s ignorance and persuade the general public that ‘real’ sundials don’t work. উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে সূর্যঘড়ি সংক্রান্ত মিডিয়া রয়েছে। Understanding sundials through map projections The Ancient Vedic Sun Dial Analemmatic Sundial at Tanglewood Asociación Amigos de los Relojes de Sol (AARS) - Spanish Sundial Society British Sundial Society Coordinamento Gnomonico Italiano (CGI) - Italian Sundial Society Derbyshire Sundials - Sundial Calculators North American Sundial Society Register of Scottish Sundials Societat Catalana de Gnomònica - Catalonian Sundial Society De Zonnewijzerkring - Dutch Sundial Society (in English) Zonnewijzerkring Vlaanderen - Flemish Sundial Society
জাজিরা উপজেলা

জাজিরা উপজেলা বাংলাদেশের শরীয়তপুর জেলার একটি প্রশাসনিক এলাকা। জাজিরা উপজেলাটি ঢাকা বিভাগের শরীয়তপুর জেলার অন্তর্গত; যার ভৌগোলিক অবস্থান ২৩°২১′০০″ উত্তর ৯০°২০′০০″ পূর্ব﻿ / ﻿২৩.৩৫০০° উত্তর ৯০.৩৩৩৩° পূর্ব﻿ / 23.3500; 90.3333। এই উপজেলাটির উত্তরে মুন্সীগঞ্জ জেলার লৌহজং উপজেলা ও টংগিবাড়ী উপজেলা, দক্ষিণে শরীয়তপুর সদর উপজেলা, পূর্বে নড়িয়া উপজেলা, পশ্চিমে মাদারীপুর জেলার শিবচর উপজেলা ও মাদারীপুর সদর উপজেলা। ১৯৭৩ সালে জাজিরা থানা গঠিত হয় এবং ১৯৮৪ সালে থানাকে উপজেলায় রূপান্তর করা হয়। জাজিরা উপজেলা ১টি পৌরসভা ও ১২টি ইউনিয়ন নিয়ে গঠিত। পৌরসভা: জাজিরা পৌরসভা ইউনিয়ন সমূহ: জাজিরা ইউনিয়ন বিলাশপুর ইউনিয়ন কুন্ডেরচর ইউনিয়ন পালেরচর ইউনিয়ন বড়কান্দি ইউনিয়ন সেনেরচর ইউনিয়ন জয়নগর ইউনিয়ন, জাজিরা বিকেনগর ইউনিয়ন বড়গোপালপুর ইউনিয়ন নাওডোবা ইউনিয়ন পূর্ব নাওডোবা ইউনিয়ন মূলনা ইউনিয়ন বর্তমান উপজেলা পরিষদ: চেয়ারম্যান : মোবারক আলী সিকদার জাজিরা উপজেলার ইউনিয়নসমূহ[স্থায়ীভাবে অকার্যকর সংযোগ] বাংলাপিডিয়ায় জাজিরা উপজেলা জাজিরা উপজেলা অফিসিয়াল ম্যাপ
নেক্রোনোমিকেন

নেক্রোনোমিকেন (ইংরেজি ভাষায়: Necronomicon) (আরবিতে: আল আজিফ) হল একটি কালো যাদুর বই যা হাওয়ার্ড ফিলিপ্‌স লাভক্রাফট এবং অনুগামীরা তাদের ভৌতিক সাহিত্যতে নামটি উল্লেখ করেন। ১৯২৪ সালে লাভক্রাফট তার "দ্য হাউন্ড" ছোট গল্পে নামটি প্রথম উল্লিখিত করেন, যা ১৯২২ সালে লিখেছিলেন। নেক্রোনোমিকেনের লেখক "ম্যাড আরব" আব্দুল আলহাজকে এর এক বছর আগে লাভক্রাফটের "দ্য নেইমলেস সিটি" তে উদ্ধৃত করা হয়। "আব্দুল আলহাজ" ছিলেন, ৮ম শতাব্দীতে ইয়েমেনে বসবাসকারী এক যাদুকর এবং তিনি দামেস্কে এক রহস্যময় পরিস্থিতিতে (বলা হয়ে থাকে যে, তাকে দিবালোকে একটি অদৃশ্য প্রকাশ্য টুকরা টুকরা করে ফেলে) মারা যায়। প্রকৃতপক্ষে নেক্রোনোমিকেন হল একটি কাল্পনিক বই, যা কখনো লিখা হয়নি, অর্থাৎ একে এমন ভাবে পাঠকদের সামনে উপস্থিত করা হয়েছে, যাতে পাঠকদের কাছে এর অস্তিত্ব সত্য বলে মনে হয়। বস্তুত নেক্রোনোমিকেন ছিল, লাভক্রাফটের নির্মিত একটি কৌশল, যাতে তার গল্পকে পাঠকদের কাছে তা সত্য বলিয়া প্রতীয়মান করে। ধীরে ধীরে এটি একটি বুদ্ধিবৃত্তিক খেলা হয়ে ওঠে, যখন অন্যান্য ভৌতিক সাহিত্য এবং বিজ্ঞান কল্পকাহিনীর লেখকরা তাদের বইতে এই নামটি উদ্ধৃত করা শুরু করেন। আউগুস্ট ডেরলেথ এবং ক্লার্ক অ্যাস্টন স্মিথ মতো লেখকও তাদের বইতে এই নামটি উল্লেখ করেন। "The Hound", by H. P. Lovecraft Published February 1924 in "Weird Tales". YankeeClassic.com. Retrieved on January 31, 2009 Though it has been argued that an unnamed copy of the Necronomicon appears in the 1919 story The Statement of Randolph Carter, S. T. Joshi points out that the text in question was "written in characters whose like (narrator Randolph Carter) never saw elsewhere"--which would not describe any known edition of the Necronomicon, including the one in Arabic, a language Carter was familiar with. S. T. Joshi, "Afterword", History of the Necronomicon, Necronomicon Press. "The Dan Clore Necronomicon Page", Everything You Never Wanted to Know about the Necronomicon (Al Azif) of the Mad Arab Abdul Alhazred but Weren't Afraid Enough to Know Better than to Ask! টেমপ্লেট:H.P. Lovecraft
রণপা

এক জোড়া রণপা (ইংরেজি ভাষায়: Stilts) হল দুটি খুব উঁচু লাঠি যার উপর জুতা এবং হাতল লাগানো থাকে যাতে মাটি থেকে অনেক উপরে হাঁটা যায়। আগেকার দিনে যখন দ্রুতগামী গাড়ি ছিল না, শারীরিক সামর্থ্য থাকলে রণপা ছিল ঘোড়ায় চড়বার সস্তা বিকল্প। যেমন একটি ছবিতে দেখা যাচ্ছে অন্য কোন দেশী রণপা ধারী ডাক হরকরা। প্রাচীন বাংলায় ডাকাতি, গুপ্তচরের কাজ, দৌত্য ইত্যাদির জন্য রণপা ব্যবহার হত। আজকের যুগে রণপা প্রধানত সার্কাস ইত্যাদির প্রদর্শনীতে বিনোদনের জন্য ব্যবহার হয়। প্রাচীন গ্রীক সঞ্চয় পাত্র (পিথস) যার উপর অঙ্কিত আছে একসারী রণপা যাত্রী, এথেন্স থেকে পাওয়া, ৫৫০-৫২৫ খ্রীষ্ট পূর্বাব্দ। নিউ ইয়র্কের অ্যামক (হৈ চৈ) সার্কাসের রণপা ধারীরা। পদযাত্রায় অংশগ্রহণকারী, রণপাধারী রাজসভার ভাঁড় সেজে এসেছে। ঢাকার শাহবাগে বারডেমের সামনে পহেলা বৈশাখে (১৪২১ বঙ্গাব্দ) রণপা ধারীর হাঁটার দৃশ্য উইকিমিডিয়া কমন্সে রণপা সংক্রান্ত মিডিয়া রয়েছে। Video showing how to fall on stilts A history of stilt records
প্রেসিডেন্ট গার্ড রেজিমেন্ট

প্রেসিডেন্ট গার্ড রেজিমেন্ট (পিজিআর) বঙ্গভবনে অবস্থিত বাংলাদেশের রাষ্ট্রপতির নির্বাহী অফিসের একটি সত্তা, রাষ্ট্রপতির বিদেশ ভ্রমণ, রাষ্ট্রপতির সাধারণ যাতায়াত, চিকিৎসা সহায়তা ও জরুরি চিকিৎসা সেবা, এবং আতিথেয়তা পরিষেবা সহ সকল ধরনের নিরাপত্তা, সামরিক সহায়তা নিশ্চিত করে। পিজিআর এর প্রধান হলেন রাষ্ট্রপতির সামরিক সচিব এবং প্রেসিডেন্ট গার্ড রেজিমেন্টের কমান্ডার। রাষ্ট্রপতি জিয়াউর রহমান ১৯৭৬ সালে এই বাহিনী গঠন করেন। সেই সময় এটি প্রেসিডেন্সিয়াল সিকিউরিটি ফোর্স নামে পরিচিত ছিল। ১৯৮২ সালে রাষ্ট্রপতি হুসেন মুহাম্মদ এরশাদ এটি পূনর্গঠন করেন এবং একটি পূর্ণাঙ্গ বাহিনী হিসাবে উন্নীত করেন এবং সেই সময় এটির নাম পরিবর্তন করে নির্ধারণ করা হয় এবং নতুন নাম প্রেসিডেন্ট গার্ড রেজিমেন্ট। ১৯৮২ সালে পুনর্গঠন করা হয় এবং রাষ্ট্রপতি এবং অন্যান্য দেশের রাষ্ট্রপ্রধান ও উচ্চপদস্থ কূটনৈতিক কর্মকর্তাদের নিরাপত্তা প্রদান এই বাহিনীর লক্ষ্য হিসাবে নির্ধারন করা হয়। বাংলাদেশের রাষ্ট্রপতি, বাংলাদেশের প্রধানমন্ত্রী তাদের পরিবারের নিকটতম সদস্যদের এবং বিধিবদ্ধ আইন এবং সরকার সিদ্ধান্ত হিসাবে গুরুত্বপূর্ণ ব্যক্তিদের নিরাপত্তা প্রদান এই বাহিনীর প্রধান দায়িত্ব। রাষ্ট্রপতির সকল দেহরক্ষী এই অফিসের অধীনে নিয়োগ করা হয়। অন্যান্য দেশের রাষ্ট্রপ্রধান, সরকার প্রধানরা এই সুরক্ষা পেয়ে থাকেন। প্রেসিডেন্ট গার্ড রেজিমেন্টের এর কমান্ডার একজন সেনাবাহিনীর মেজর জেনারেল যিনি রাষ্ট্রপতির সামরিক সচিব হিসাবে দায়িত্ব পালন করেন, তার পদমর্যাদা মার্কিন যুক্তরাষ্ট্রের হোয়াইট হাউসের সামরিক অফিসারের সমতুল্য। তিনি সরাসরি রাষ্ট্রপতির কাছে রিপোর্ট করেন। কমান্ডেন্ট সাধারণত একজন ব্রিগেডিয়ার জেনারেল হয়ে থাকেন, যিনি দৈনন্দিন প্রশাসন কাজের দায়িত্বে নিয়োজিত থাকেন। আট প্লাটুন সৈন্যের সমন্বয়ে এই বাহিনী গঠন করা হয় আর প্রতিটি প্লাটুনের নেতৃত্বে থাকেন একজন মেজর অথবা ক্যাপ্টেন পদমর্জাদার কর্মকর্তা। এই রেজিমেন্টর সদস্যদের পোশাক বাংলাদেশ সেনাবাহিনীর অন্যন্য বাহিনীর থেকে আলাদা এবং এই বাহিনীর সদস্যদের পোশাকের সাথে আগ্নেয়াস্ত্র বহন করা র অনুমতি রয়েছে, এমনকি শান্তিকালীন সময়ও। শেখ মুজিবুর রহমান লেফটেনেন্ট জেনারেল জিয়াউর রহমান লেফটেনেন্ট জেনারেল এইচ এম এরশাদ "President asks PGR to ensure security for VVIPs not isolating them from people"। Prothom Alo। ৫ জুলাই ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "আন্ত:বাহিনী জনসংযোগ পরিদপ্তর, প্রতিরক্ষা মন্ত্রণালয়"। ১৪ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ৮ জুলাই ২০১৪।  Unb, Dhaka (১৭ জুলাই ২০১৯)। "Work to uphold glory of PGR: President"। The Daily Star। উদ্ধৃতি টেমপ্লেট ইংরেজি প্যারামিটার ব্যবহার করেছে (link) http://lcweb2.loc.gov/cgi-bin/query/r?frd/cstdy: @ ক্ষেত্রের (DOCID + bd0146) বাংলাদেশ ইন্টেলিজেন্স ও নিরাপত্তা উইকিমিডিয়া কমন্সে প্রেসিডেন্ট গার্ড রেজিমেন্ট সম্পর্কিত মিডিয়া দেখুন।
অসমীয়ার জন্য সাহিত্য অকাদেমি পুরস্কার বিজয়ীদের তালিকা

অসমীয়া ভাষায় সাহিত্য অকাদেমি পুরস্কার প্রাপকদের তালিকা নিচে দেওয়া হল। "সংরক্ষণাগারভুক্ত অনুলিপি"। ১৯ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৬ জুলাই ২০১২।  "সংরক্ষণাগারভুক্ত অনুলিপি"। ১৬ জুন ২০১৩ তারিখে মূল থেকে আর্কাইভ করা। সংগ্রহের তারিখ ১ আগস্ট ২০১২।  http://www.mail-archive.com/assam@assamnet.org/msg15631.html "সংরক্ষণাগারভুক্ত অনুলিপি" (পিডিএফ)। ১৫ সেপ্টেম্বর ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ১ আগস্ট ২০১২।  "সংরক্ষণাগারভুক্ত অনুলিপি"। ২৭ ফেব্রুয়ারি ২০১০ তারিখে মূল থেকে আর্কাইভ করা। সংগ্রহের তারিখ ১ আগস্ট ২০১২।  "সংরক্ষণাগারভুক্ত অনুলিপি"। ৩০ জুন ২০১৮ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০২১।  http://www.thehindu.com/todays-paper/tp-national/tp-kerala/article2364212.ece "সংরক্ষণাগারভুক্ত অনুলিপি" (পিডিএফ)। ১৭ জুলাই ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ১ আগস্ট ২০১২।  দে স সাহিত্য অকাদেমি পুরস্কার প্রাপক অসমীয়া • বাংলা • বোড়ো • ডোগরি • ইংরেজি • গুজরাটি • হিন্দি • কন্নড় • কাশ্মীরি • কোঙ্কনি • মৈথিলি • মালয়ালম • মৈতেই • মরাঠি • নেপালি • ওড়িয়া • পাঞ্জাবি • রাজস্থানি • সংস্কৃত • সাঁওতালি • সিন্ধি • তামিল • তেলুগু • উর্দু •